text: Forurening fortsætter på Als
  18 oktober 2010 kl. 15.56
  Det er endnu uvist hvor meget rensningen af de knapt 11 kilometer strand på Als og Broagerland kommer til at koste. Og forureningen fortsætter med at skylle i land. 
  Men Sønderborg Kommune risikerer at ende med regningen for oprydningen, hvis det litauiske redderi - som menes at være ansvarlig for forureningen - eller dets forsikringsselskab ikke kan betale.
  
  10 kilometer sandstrand
  Dagen igennem har 25 værnepligtige fra Beredskabsstyrelsen og frivillige endnu engang gennemsøgt 10 kilometer strand ved Sønderborg og 800 meter på Broagerland. 
  Og der bliver ved med at skylle ny forurening ind på kysten:
  - Det, vi finder, er klatter på den her størrelse med en blød konsistens, siger indsatsleder Mikkel Linnet, Sønderborg Brand og Redning. Efter vi har gjort rent i går, bliver vi ved med at finde ting, der er skyllet op.
  
  Ingen skade på dyreliv
  Der er endnu ikke kommet svar på, hvad det er, der driver i land. Der gisnes om, at det drejer sig om en blanding af olie og animalsk fedt fra det litauiske skib, Lisco Gloris, som forrige lørdag brød i brand ud for Langeland. 
  Søværnets Operative Kommando har dagen igennem ledt efter forurening på havets overflade, men uden at finde noget.
  Den første forurening drev i land på Als fredag. Foreløbigt er der ikke noget, der tyder på, at dyrelivet i området har taget skade.
  
  Se listen her
  Se her, hvor mange ledige lejligheder, der er i din kommune.
  1. Sønderborg   252
  2. Vejle 204
  4. Kolding 110
  5. Haderslev 109
  17. Fredericia 52
  19. Tønder 50
  22. Aabenraa 44
  23. Varde 42
  26. Ikast-Brande 34
  34. Esbjerg 24
  41. Vejen 19
  50. Billund 10
  75. Hedensted 2
  82. Horsens 1
  88. Fanø 0
  